
INFORMARE

Autoritatea Națională de Reglementare în domeniul Energiei a obţinut certificatul de calitate ISO 9001, în baza auditului de certificare a calităţii efectuat de către organismul de certificare SRAC CERT, partener în România al IQNET, ca urmare a îndeplinirii condițiilor din standardul SR EN ISO 9001:2015.
Certificatul confirmă introducerea şi aplicarea de către ANRE a sistemului de management al calității în activitatea sa, şi îi este astfel confirmată capacitatea managerială de aplicare a criteriilor de calitate managerială din seria ISO.
Certificatul de conformitate a sistemului de management al calității cu cerințele ISO 9001 atestă, atât pentru consumatori, cât şi pentru companiile din domeniu, că ANRE aplică întregul set de proceduri menite să asigure un nivel calitativ superior al activității, precum şi un control eficient asupra performanţelor instituționale.

